

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΡΟΣΤΑΣΙΑΣ ΤΟΥ ΠΟΛΙΤΗ Μαρούσι Αττικής, 08 Απριλίου 2021

ΓΕΝΙΚΗ ΓΡΑΜΜΑΤΕΙΑ ΠΟΛΙΤΙΚΗΣ ΠΡΟΣΤΑΣΙΑΣ Αριθ. Πρωτ.: 12039

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**Για την επείγουσα προμήθεια** **δέκα εκατομμυρίων (10.000.000) τεμαχίων** **ταχέων διαγνωστικών του κορωνοϊού SARS-CoV-2 τεστ με τη διαδικασία του self-testing (αυτοελέγχου-αυτοδιάγνωσης), με δικαίωμα προαίρεσης για τη προμήθεια επιπλέον δέκα εκατομμυρίων (10.000.000) τεμαχίων, για την αντιμετώπιση των έκτακτων αναγκών που έχουν ανακύψει από την πανδημία του κορωνοϊού COVID-19, με κριτήριο κατακύρωσης την πλέον συμφέρουσα από οικονομική άποψη προσφορά βάσει τιμής.**

**Έχοντας υπόψη:**

1. Το π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους – Μεταφορά υπηρεσιών και αρμοδιοτήτων μεταξύ Υπουργείων» (Α΄ 119).
2. Την υπ’ αρ. ΓΔΟΥΕΣ/1/4/945/15-03-2020 κοινή απόφαση Πρωθυπουργού και του Υπουργού Προστασίας του Πολίτη «Διορισμός Γενικού Γραμματέα Πολιτικής Προστασίας στο Υπουργείο Προστασίας του Πολίτη» (ΥΟΔΔ/183).
3. Την υπ’ αριθ. 14253 οικ. Φ.109.1 Απόφαση «Μεταβίβαση της άσκησης αρμοδιοτήτων δημοσιολογιστικού χαρακτήρα για θέματα της Γενικής Γραμματείας Πολιτικής Προστασίας και του Πυροσβεστικού Σώματος σε υπηρεσιακά όργανα της Γενικής Γραμματείας Πολιτικής Προστασίας και του Πυροσβεστικού Σώματος (Β΄941/20)».
4. Το άρθρο πρώτο της από 25.02.2020 ΠΝΠ με τον τίτλο «Κατεπείγοντα μέτρα αποφυγής και περιορισμού διάδοσης Κορωνοϊού» (Α΄ 42), η οποία κυρώθηκε με το άρθρο 1 του ν.4682/2020 (Α’ 76), όπως τροποποιήθηκε και ισχύει.
5. Το άρθρο τέταρτο της ΠΝΠ της 14-3-2020 (Α΄ 64), η οποία κυρώθηκε με το ν.4682/2020 (Α’ 76).
6. Το άρθρο τεσσαρακοστό πρώτο της ΠΝΠ της 13-4-2020 (Α΄ 75), η οποία κυρώθηκε με το ν. 4690/2020, όπως τροποποιήθηκε και ισχύει.
7. Τις εφαρμοζόμενες διατάξεις του ν. 4412/2016 (Α΄ 147) και ιδίως των άρθρων 32 παρ. 2 περ. γ, 32Α, 132 παρ. 1 περ.α, και 53, παρ. 2, περ. ε.
8. Την παρ. 7 του άρθρου 44 και την παρ. 3 του άρθρου 54 του ν. 4662/2020 (Α΄27).
9. Το ν. 4605/2019 (Α΄52).
10. Τα άρθρα 14 και 33 του ν. 4270/2014 (Α΄143).
11. Το ν. 2690/1999 (Α΄45).
12. Την υπ’ αριθμ. 24/2020 «Κατευθυντήρια Οδηγία» της ΕΑΑΔΗΣΥ.
13. Την υπ’ αριθμ. 22/2020 «Κατευθυντήρια Οδηγία» της ΕΑΑΔΗΣΥ.
14. Το με α.π. 29/2020 έγγραφο της ΕΑΑΔΗΣΥ (ΑΔΑ: ΨΘΘΞΟΞΤΒ-ΒΨ1).
15. Το άρθρο 73 του ν. 4764/2020 (Α΄256)
16. Την υπ΄αρ. Ε2002/2020 Εγκύκλιο της ΑΑΔΕ.
17. Το άρθρο 2 του ν. 4790/2021 (Α΄48) με τίτλο «Διάθεση αυτοδιαγνωστικής δοκιμασίας ελέγχου της νόσησης από κορωνοϊό COVID-19», το οποίο ορίζει ότι : *«1. Εφόσον εξακολουθεί να υφίσταται άμεσος κίνδυνος από τη διασπορά του κορωνοϊού COVID- 19 και σε κάθε περίπτωση όχι πέραν της 30ης.6.2021, διανέμεται με κρατική μέριμνα σε κάθε κάτοχο Αριθμού Μητρώου Κοινωνικής Ασφάλισης (ΑΜΚΑ), προσωρινού ΑΜΚΑ ή Προσωρινού Αριθμού Ασφάλισης και Υγειονομικής Περίθαλψης Αλλοδαπού, μία αυτοδιαγνωστική δοκιμασία ελέγχου της νόσησης από κορωνοϊό COVID-19 ανά εβδομάδα, η οποία προορίζεται για ατομική χρήση χωρίς ανάγκη διενέργειάς της από επαγγελματίες υγείας. 2. Για την υλοποίηση του σκοπού της παρ. 1 επιτρέπεται η διάθεση προϊόντων της παρ. 1 με καθεστώς κατά παρέκκλιση έγκρισης διάθεσης και έναρξης χρήσης από τον Εθνικό Οργανισμό Φαρμάκων (Ε.Ο.Φ.) ή από αρμόδια αρχή άλλου κράτους μέλους της Ε.Ε. για επιτακτικούς λόγους προστασίας της δημόσιας υγείας, ήτοι προς περιορισμό της διασποράς της πανδημίας, υπό τις ακόλουθες προϋποθέσεις που πρέπει να πληρούνται σωρευτικά: α) ο κατασκευαστής έχει λάβει ειδική ή κατά παρέκκλιση έγκριση διάθεσης και έναρξης χρήσης τους ως αυτοδιαγνωστικών στην αγορά από τον Ε.Ο.Φ., σύμφωνα με προδιαγραφές που θεσπίζει ο ίδιος ως αρμόδια αρχή εφόσον ο κατασκευαστής έχει έδρα στην Ελληνική Επικράτεια ή ο θέτων το προϊόν στην αγορά έχει λάβει τέτοια έγκριση, ή από την αρμόδια αρχή άλλου κράτους μέλους της Ε.Ε., εφόσον το εν λόγω κράτος μέλος έχει θεσπίσει αντίστοιχες προδιαγραφές, β) οι πληροφορίες στις οδηγίες χρήσεως του προϊόντος παρέχονται στην ελληνική γλώσσα με εύληπτο και σαφή τρόπο, γ) δεν διατίθεται στην ελληνική αγορά αντίστοιχο προϊόν, το οποίο να διαθέτει την απαιτούμενη σήμανση CE, ως αυτοδιαγνωστικό, ή τα διατιθέμενα ως άνω προϊόντα με τη σήμανση CE δεν επαρκούν για την κάλυψη των αναγκών της ελληνικής αγοράς. 3. Ο Εθνικός Οργανισμός Φαρμάκων (Ε.Ο.Φ.) υποχρεούται να διατηρεί μητρώο αυτοδιαγνωστικών δοκιμασιών ελέγχου που πληρούν τις προϋποθέσεις της παρ. 2 ως προς την κατά παρέκκλιση έγκριση διάθεσης και έναρξης χρήσης τους στην Ελλάδα. Ο Ε.Ο.Φ. προσδιορίζει το σύνολο των αναγκαίων δικαιολογητικών που υποβάλλει ο αιτών για τον σκοπό αυτό. 4. Η διάθεση των προϊόντων της παρ. 1 προς τους δικαιούχους μέσω των φαρμακείων γίνεται χωρίς αντίτιμο. [..]»*
18. Την Πράξη 109/2021 του Στ΄ Κλιμακίου του Ελεγκτικού Συνεδρίου.
19. Όλες τις οδηγίες, ερμηνευτικές εγκυκλίους και αποφάσεις που έχουν εκδοθεί από την ΕΑΑΔΗΣΥ κατά το μέρος που εφαρμόζονται μέχρι και την ημερομηνία δημοσίευσης της παρούσας.
20. Την εισήγηση της Εθνικής Επιτροπής Προστασίας της Δημόσιας Υγείας έναντι του κορωνοϊού Covid-19 κατά την 198η / 19.03.2021 Συνεδρίασή της.
21. Την εισήγηση της Εθνικής Επιτροπής Προστασίας της Δημόσιας Υγείας έναντι του κορωνοϊού Covid-19 κατά την 200η / 22.03.2021 Συνεδρίασή της.
22. Την εισήγηση της Εθνικής Επιτροπής Προστασίας της Δημόσιας Υγείας έναντι του κορωνοϊού Covid-19 κατά την 201η / 24.03.2021 Συνεδρίασή της.
23. Το υπ’ αρ. 263/24.03.2021 έγγραφο του Αναπληρωτή Υπουργού Υγείας για την προμήθεια ταχέων διαγνωστικών τεστ με τη διαδικασία του self-testing.
24. Την εισήγηση της Εθνικής Επιτροπής Προστασίας της Δημόσιας Υγείας έναντι του κορωνοϊού Covid-19 κατά την 206η / 07.04.2021 Συνεδρίασή της.
25. Την υπ’ αριθ. 2244 από 08-04-2021 Απόφαση Ανάληψη Υποχρέωσης, όπως καταχωρήθηκε με α/α 27722, στο Βιβλίο Εγκρίσεων και Εντολών Πληρωμής της Γενικής Διεύθυνσης Οικονομικών Υπηρεσιών-Δ/νσης Ελέγχου Εκκαθάρισης και Λογιστικής Παρακολούθησης Δαπανών.
26. Το γεγονός ότι η αντιμετώπιση του κορωνοϊού COVID-19 και των συνεπειών του συνιστά κατεπείγουσα ανάγκη οφειλόμενη σε απρόβλεπτα γεγονότα. Ειδικότερα, λαμβάνοντας υπόψη τα τρέχοντα επιδημιολογικά δεδομένα και τον επιδημιολογικό χάρτη της Επικράτειας των τελευταίων επτά (7) ημερών καθώς και την απρόβλεπτη κατάσταση που επικρατεί σε άλλες χώρες της Ευρώπης και δη την πληρότητα των κλινών ΜΕΘ και απλών κλινών COVID-19, την αιφνίδια κατάσταση ανάγκης που παρουσιάζουν τα νοσοκομεία της Αττικής και την ιδιαίτερα ανησυχητική αυξητική τάση των ημερήσιων κρουσμάτων. σύμφωνα με τις ανωτέρω υπό στοιχ. 20, 21, 22 και 24 Εισηγήσεις της Εθνικής Επιτροπής Προστασίας της Δημόσιας Υγείας.
27. Την ανάγκη επαναλειτουργίας των σχολείων της χώρας και της επιστροφής των μαθητών σε αυτά, ώστε να είναι εφικτή η δια ζώσης εκπαίδευση και να πραγματοποιούνται οι απαιτούμενες επαναλήψεις στην ύλη που χρειάζονται για τη διενέργεια των Πανελληνίων εξετάσεων, οι οποίες θα ακολουθήσουν σε 1,5 μήνα. Ειδικότερα, η παρατεταμένη αναστολή της δια ζώσης λειτουργίας των σχολείων επιφέρει σοβαρές ψυχολογικές επιπτώσεις στους μαθητές, καθώς παρατηρήθηκαν φαινόμενα συνωστισμού εφήβων σε εξωτερικούς και εσωτερικούς χώρους χωρίς να τηρούνται τα μέτρα προφύλαξης. Κατόπιν αυτού, καθίσταται επιβεβλημένη η επαναλειτουργία των σχολείων μέσω της καθολικής εφαρμογής της υποχρεωτικότητας της αυτοδιάγνωσης με διαγνωστικό του κορωνοϊού SARS-CoV-2 τεστ (self-testing), δύο (2) φορές εβδομαδιαίως, που θα διατίθεται δωρεάν από όλα τα φαρμακεία της χώρας σε όλο τον πληθυσμό και ιδίως στους μαθητές, εκπαιδευτικούς και διοικητικό προσωπικό όλων των σχολικών μονάδων, με δεδομένο την ανάγκη επίδειξης αρνητικού αποτελέσματος σε ιδιαιτέρως πρόσφατα διεξαχθέντος self-test από πλευράς τους, σύμφωνα με την ανωτέρω υπό στοιχ. 24 Εισήγηση της Εθνικής Επιτροπής Προστασίας της Δημόσιας Υγείας.

**ΠΡΟΚΗΡΥΣΣΕΙ**

Πρόσκληση εκδήλωσης ενδιαφέροντος για την υποβολή προσφορών για την επείγουσα προμήθεια δέκα εκατομμυρίων (10.000.000) τεμαχίων ταχέων διαγνωστικών του κορωνοϊού SARS-CoV-2 τεστ με τη διαδικασία του self-testing (αυτοελέγχου-αυτοδιάγνωσης), με δικαίωμα προαίρεσης για τη προμήθεια επιπλέον δέκα εκατομμυρίων (10.000.000) τεμαχίων, για την αντιμετώπιση των έκτακτων αναγκών που έχουν ανακύψει από την πανδημία του κορωνοϊού COVID-19, με κριτήριο κατακύρωσης την πλέον συμφέρουσα από οικονομική άποψη προσφορά βάσει τιμής, όπως αναλυτικά περιγράφονται παρακάτω.

|  |  |  |  |
| --- | --- | --- | --- |
| ΤΡΟΠΟΣΥΠΟΒΟΛΗΣΠΡΟΣΦΟΡΩΝ | ΚΑΤΑΛΗΚΤΙΚΗΗΜ/ΝΙΑ ΥΠΟΒΟΛΗΣΠΡΟΣΦΟΡΩΝ | ΤΟΠΟΣΔΙΕΝΕΡΓΕΙΑΣ | ΗΜΕΡΟΜΗΝΙΑ & ΩΡΑ ΑΠΟΣΦΡΑΓΙΣΗΣ ΠΡΟΣΦΟΡΩΝ |
| ΜΕΣΩ ΗΛΕΚΤΡΟΝΙΚΟΥ ΤΑΧΥΔΡΟΜΕΙΟΥ ΣΤΗΝ ΗΛΕΚΤΡΟΝΙΚΗ ΔΙΕΥΘΥΝΣΗ **gdoy.sp.proc@civilprotection.gr** | 11 Απριλίου 2021, ημέρα Κυριακή και ώρα 23:59:59 | ΓΕΝΙΚΗ ΓΡΑΜΜΑΤΕΙΑ ΠΟΛΙΤΙΚΗΣ ΠΡΟΣΤΑΣΙΑΣΛ. ΚΗΦΙΣΙΑΣ 37-39Τ.Κ. 15123 | 12 Απριλίου 2021, ημέρα Δευτέρα και ώρα 10:00 |

1. ΤΟΠΟΣ - ΧΡΟΝΟΣ ΔΙΕΝΕΡΓΕΙΑΣ

Προσφορές θα κατατίθενται έως την ως άνω αναγραφόμενη ημερομηνία, μέσω ηλεκτρονικού ταχυδρομείου προς τη Γενική Γραμματεία Πολιτικής Προστασίας στο Email: gdoy.sp.proc@civilprotection.gr

Προσφορές δεν μπορούν να κατατίθενται μετά την ως άνω ημερομηνία και ώρα. Η αποσφράγιση και η αξιολόγηση των προσφορών θα γίνει από αρμόδια επιτροπή που θα οριστεί για το σκοπό αυτό.

1. ΔΙΚΑΙΩΜΑ ΣΥΜΜΕΤΟΧΗΣ

Υποψήφιοι ή προσφέροντες και σε περίπτωση ενώσεων, τα μέλη αυτών μπορούν να είναι φυσικά ή νομικά πρόσωπα εγκατεστημένα :

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ' της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Οι ενώσεις και οι κοινοπραξίες δεν υποχρεούνται να λαμβάνουν ορισμένη νομική μορφή προκειμένου να υποβάλουν την προσφορά. Η επιλεγείσα ένωση ή κοινοπραξία υποχρεούται να πράξει τούτο εάν κατακυρωθεί σε αυτή η σύμβαση εφ’ όσον η λήψη ορισμένης νομικής μορφής είναι αναγκαία για την ικανοποιητική εκτέλεση της σύμβασης.

1. Κατά τα λοιπά, η διαδικασία θα γίνει σύμφωνα με τα παραρτήματα που επισυνάπτονται στην παρούσα και αποτελούν αναπόσπαστο μέρος αυτής:

|  |  |
| --- | --- |
| **ΑΝΤΙΚΕΙΜΕΝΟ ΔΙΑΓΩΝΙΣΜΟΥ - ΣΥΝΟΠΤΙΚΑ ΣΤΟΙΧΕΙΑ** | **ΠΑΡΑΡΤΗΜΑ Α΄** |
| **ΣΥΜΠΛΗΡΩΜΑΤΙΚΟΙ ΓΕΝΙΚΟΙ ΟΡΟΙ** | **ΠΑΡΑΡΤΗΜΑ Β΄** |
| **ΑΞΙΟΛΟΓΗΣΗ ΠΡΟΣΦΟΡΩΝ** | **ΠΑΡΑΡΤΗΜΑ Γ΄** |
| **ΕΙΔΙΚΟΙ ΟΡΟΙ** | **ΠΑΡΑΡΤΗΜΑ Δ΄** |
| **ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ** | **ΠΑΡΑΡΤΗΜΑ Ε΄** |
| **ΤΕΧΝΙΚΕΣ ΠΡΟΔΙΑΓΡΑΦΕΣ** | **ΠΑΡΑΡΤΗΜΑ ΣΤ΄** |
| **ΟΙΚΟΝΟΜΙΚΗ ΠΡΟΣΦΟΡΑ**  | **ΠΑΡΑΡΤΗΜΑ Ζ΄** |
| **ΣΧΕΔΙΟ ΣΥΜΒΑΣΗΣ** | **ΠΑΡΑΡΤΗΜΑ Η΄** |

|  |  |  |
| --- | --- | --- |
|  |  | Ο ΓΕΝΙΚΟΣ ΓΡΑΜΜΑΤΕΑΣ ΠΟΛΙΤΙΚΗΣ ΠΡΟΣΤΑΣΙΑΣΒΑΣΙΛΕΙΟΣ ΠΑΠΑΓΕΩΡΓΙΟΥ |

**ΠΑΡΑΡΤΗΜΑ Α΄**

**ΑΝΤΙΚΕΙΜΕΝΟ ΔΙΑΓΩΝΙΣΜΟΥ - ΣΥΝΟΠΤΙΚΑ ΣΤΟΙΧΕΙΑ**

|  |  |
| --- | --- |
| ΕΙΔΟΣ ΔΙΑΓΩΝΙΣΜΟΥ: | Διαδικασία διαπραγμάτευσης χωρίς δημοσίευση προκήρυξης |
| ΚΡΙΤΗΡΙΟ ΚΑΤΑΚΥΡΩΣΗΣ: | Η ΠΛΕΟΝ ΣΥΜΦΕΡΟΥΣΑ ΑΠΟ ΟΙΚΟΝΟΜΙΚΗ ΑΠΟΨΗ ΠΡΟΣΦΟΡΑ ΜΟΝΟ ΒΑΣΕΙ ΤΙΜΗΣ |
| ΗΜΕΡΟΜΗΝΙΑ ΔΗΜΟΣΙΕΥΣΗΣ ΣΤΗΝ ΙΣΤΟΣΕΛΙΔΑ  | 08-04-2021 |
| ΚΑΤΑΛΗΚΤΙΚΗ ΗΜΕΡΟΜΗΝΙΑ ΥΠΟΒΟΛΗΣ ΠΡΟΣΦΟΡΩΝ | 11-04-2021 και ώρα 23:59:59 |
| ΗΜΕΡΟΜΗΝΙΑ ΑΠΟΣΦΡΑΓΙΣΗΣ ΠΡΟΣΦΟΡΩΝ | 12-04-2021 και ώρα 10:00 π.μ. |
| ΤΟΠΟΣ ΔΙΕΝΕΡΓΕΙΑΣ: | ΓΕΝΙΚΗ ΓΡΑΜΜΑΤΕΙΑ ΠΟΛΙΤΙΚΗΣ ΠΡΟΣΤΑΣΙΑΣΛ. ΚΗΦΙΣΙΑΣ 37-39, Τ.Κ. 15123 |
| ΠΕΡΙΓΡΑΦΗ ΕΙΔΟΥΣ/ ΠΟΣΟΤΗΤΑ | Επείγουσα προμήθεια δέκα εκατομμυρίων (10.000.000) τεμαχίων ταχέων διαγνωστικών του κορωνοϊού SARS-CoV-2 τεστ με τη διαδικασία του self-testing (αυτοελέγχου-αυτοδιάγνωσης), με δυνατότητα προαίρεσης για την προμήθεια επιπλέον 10.000.000 τεμαχίων, για την αντιμετώπιση των έκτακτων αναγκών που έχουν ανακύψει από την πανδημία του κορωνοϊού COVID-19. |
| ΕΚΤΙΜΩΜΕΝΗ ΑΞΙΑ ΣΥΜΠΕΡΙΛΑΜΒΑΝΟΜΕΝΟΥ ΔΙΚΑΙΩΜΑΤΟΣ ΠΡΟΑΙΡΕΣΗΣ | * Για τα 10.000.000 τεμάχια, η εκτιμώμενη αξία ανέρχεται στο ποσό των 37.500.000,00€.
* Με ενεργοποίηση του δικαιώματος προαίρεσης για επιπλέον 10.000.000 τεμάχια, η εκτιμώμενη αξία ανέρχεται στο ποσό των 37.500.000,00€.
* Η συνολική εκτιμώμενη αξία συμπεριλαμβανομένου δικαιώματος προαίρεσης ανέρχεται στο ποσό των

75.000.000,00€ (37.500.000,00€ + 37.500.000,00€). |
| ΚΩΔΙΚΟΣ CPV: | CPV 33141625-7 |
| ΦΟΡΕΑΣ ΕΚΤΕΛΕΣΗΣ - ΑΝΑΘΕΤΟΥΣΑ ΑΡΧΗ: | ΓΕΝΙΚΗ ΓΡΑΜΜΑΤΕΙΑ ΠΟΛΙΤΙΚΗΣ ΠΡΟΣΤΑΣΙΑΣΛ. ΚΗΦΙΣΙΑΣ 37-39, Τ.Κ. 15123 |
| ΜΟΝΑΔΑ ΜΕΤΡΗΣΗΣ: | ΤΕΜΑΧΙΑ  |
| **ΔΙΑΡΚΕΙΑ ΤΗΣ ΣΥΜΒΑΣΗΣ:** | Η διάρκεια της σύμβασης ορίζεται από την υπογραφή της έως και την 31-05-2021. |
| **ΧΡΟΝΟΣ ΠΑΡΑΔΟΣΗΣ:** | Το συντομότερο δυνατό και όχι αργότερα από τις δέκα (10) ημέρες από την υπογραφή της σύμβασης |
| **ΤΟΠΟΣ ΠΑΡΑΔΟΣΗΣ:** | Σε σημεία που θα υποδειχθούν στους αναδόχους στην Αττική και Θεσσαλονίκη.Δίνεται η δυνατότητα τμηματικής παράδοσης των ειδών και τμηματικής παραλαβής αυτών. |
| **ΣΥΝΟΛΟ ΚΡΑΤΗΣΕΩΝ ΕΠΙ %:** | ΝΟΜΙΜΕΣ ΚΡΑΤΗΣΕΙΣ |

**ΑΝΤΙΚΕΙΜΕΝΟ ΤΗΣ ΠΡΟΣΚΛΗΣΗΣ**

είναι η επείγουσα προμήθεια δέκα εκατομμυρίων (10.000.000) τεμαχίων ταχέων διαγνωστικών του κορωνοϊού SARS-CoV-2 τεστ με τη διαδικασία του self-testing (αυτοελέγχου-αυτοδιάγνωσης), με δυνατότητα προαίρεσης για την προμήθεια επιπλέον δέκα εκατομμυρίων (10.000.000) τεμαχίων, για την αντιμετώπιση των έκτακτων αναγκών που έχουν ανακύψει από την πανδημία του κορωνοϊού COVID-19.

Σας γνωρίζουμε ότι :

* Στους οικονομικούς φορείς δίνεται η δυνατότητα να καταθέσουν προσφορά και για μέρος της ζητούμενης ποσότητας.
* Σε περίπτωση όπου προσφέρονται ποσότητες μικρότερες της συνολικής ζητούμενης ποσότητας, τότε θα υπάρξουν τόσοι μειοδότες όσοι απαιτούνται για να συμπληρωθεί η συνολική ζητούμενη ποσότητα του είδους, ενώ στον τελευταίο μειοδότη (δηλαδή στον οικονομικό φορέα με την μεγαλύτερη τιμή κατακύρωσης) θα ανατεθεί όση ποσότητα απαιτείται για την συμπλήρωση της απαιτούμενης συνολικής ποσότητας.
* Η κατακύρωση της προμήθειας θα γίνει, σε όσους μειοδότες απαιτηθεί προκειμένου να συμπληρωθεί η συνολική ζητούμενη ποσότητα, εφόσον αυτό είναι δυνατό.
* Σε περίπτωση που υπάρχουν ισότιμες ή ισοδύναμες προσφορές, τελικός μειοδότης επιλέγεται ο μειοδότης που προκύπτει κατόπιν διαπραγμάτευσης, αφού κληθούν όλοι οι προσφέροντες που είχαν ισότιμες ή ισοδύναμες προσφορές.
* Επί ποινής αποκλεισμού, οι υποψήφιοι φορείς δεσμεύονται για την παράδοση του συνόλου της ποσότητας των ειδών που θα τους κατακυρωθούν το συντομότερο δυνατό και όχι αργότερα από τις δέκα (10) ημέρες από την υπογραφή της σύμβασης.
* Η Αναθέτουσα Αρχή κατά τη διάρκεια της σύμβασης και με τους ίδιους όρους και προϋποθέσεις αυτής, δύναται να αποφασίσει την άσκηση δικαιώματος προαίρεσης για την προμήθεια επιπλέον δέκα εκατομμυρίων (10.000.000) τεμαχίων ταχέων διαγνωστικών του κορωνοϊού SARS-CoV-2 τεστ με τη διαδικασία του self-testing (αυτοελέγχου-αυτοδιάγνωσης).
* Το δικαίωμα προαίρεσης θα ασκηθεί κατ’ αναλογία των ποσοτήτων που έχουν κατακυρωθεί ανά μειοδότη και μέχρι της συμπλήρωσης της συνολικής ζητούμενη ποσότητας.

|  |  |  |
| --- | --- | --- |
|  |  | Ο ΓΕΝΙΚΟΣ ΓΡΑΜΜΑΤΕΑΣ ΠΟΛΙΤΙΚΗΣ ΠΡΟΣΤΑΣΙΑΣΒΑΣΙΛΕΙΟΣ ΠΑΠΑΓΕΩΡΓΙΟΥ |

**ΠΑΡΑΡΤΗΜΑ Β΄**

**ΣΥΜΠΛΗΡΩΜΑΤΙΚΟΙ ΓΕΝΙΚΟΙ ΟΡΟΙ**

1. **ΚΑΤΑΡΤΙΣΗ ΚΑΙ ΥΠΟΒΟΛΗ ΠΡΟΣΦΟΡΩΝ**
	1. **Οι προσφορές θα κατατίθενται έως την Κυριακή 11-04-2021 και ώρα 23:59:59, μέσω Email στην ηλεκτρονική διεύθυνση:** **gdoy.sp.proc@civilprotection.gr**
	2. Το εμπρόθεσμο της ηλεκτρονικής υποβολής θα αποδεικνύεται από την ημερομηνία και ώρα, όπως αυτή θα αναγράφεται στο μήνυμα του ηλεκτρονικού ταχυδρομείου.
	3. Τα σχετικά αιτήματα παροχής συμπληρωματικών πληροφοριών -διευκρινίσεων επί των εγγράφων της πρόσκλησης υποβάλλονται στην ηλεκτρονική διεύθυνση gdoy.sp.proc@civilprotection.gr το αργότερο μέχρι την Παρασκευή **09-04-2021 και ώρα 12:00** και απαντώνται εκεί αποκλειστικά ηλεκτρονικά.
	4. Ο χρόνος ισχύος των προσφορών είναι 90 ημερολογιακές ημέρες, προσμετρούμενες από την επομένη της ημέρας διενέργειας του διαγωνισμού.
	5. Προσφορά που ορίζει χρόνο ισχύος μικρότερο του παραπάνω αναφερομένου απορρίπτεται ως απαράδεκτη.
	6. Οι προσφορές θα περιλαμβάνουν τα κάτωθι:

**α)** **Διαβιβαστικό έγγραφο** με θέμα σχετικό με την υποβολή προσφοράς, τον τίτλο της προμήθειας, την επωνυμία της Αναθέτουσας Αρχής, την καταληκτική ημερομηνία (ημερομηνία λήξης προθεσμίας υποβολής προσφορών), τα στοιχεία του οικονομικού φορέα, καθώς και τα επισυναπτόμενα αρχεία, υπογεγραμμένο ηλεκτρονικά από τον νόμιμο εκπρόσωπο του.

**β) Ηλεκτρονική υπεύθυνη δήλωση** κατά τα προβλεπόμενα στην παρ. 1.6.1. της παρούσας, ως **δικαιολογητικό συμμετοχής**.

**γ) Τεχνική προσφορά** ήτοι, την τεχνική περιγραφή του προσφερόμενου είδους ψηφιακά υπογεγραμμένη από τον νόμιμο εκπρόσωπο του οικονομικού φορέα και υπεύθυνη δήλωση, κατά τα αναγραφόμενα στην παρ. 1.6.2. της παρούσας.

**δ) Οικονομική προσφορά** ψηφιακά υπογεγραμμένη, από τον νόμιμο εκπρόσωπο του οικονομικού φορέα, σύμφωνα με το συνημμένο στην παρούσα πρόσκληση **«ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ»**, κατά τα αναγραφόμενα στην παρ. 1.6.3. της παρούσας.

**ε) Δικαιολογητικά κατακύρωσης**, κατά τα αναγραφόμενα στην παρ. 1.6.4. της παρούσας.

Τα στοιχεία και δικαιολογητικά για τη συμμετοχή του οικονομικού φορέα στη διαδικασία υποβάλλονται από αυτόν ηλεκτρονικά σε μορφή αρχείων τύπου .pdf και εφόσον έχουν συνταχθεί/παραχθεί από τον ίδιο, φέρουν εγκεκριμένη προηγμένη ηλεκτρονική υπογραφή από τον νόμιμο εκπρόσωπο της εταιρείας, χωρίς να απαιτείται θεώρηση γνησίου της υπογραφής.

Στις περιπτώσεις που με την προσφορά υποβάλλονται ιδιωτικά έγγραφα, αυτά γίνονται αποδεκτά είτε κατά τα προβλεπόμενα στις διατάξεις του Ν. 4250/2014 (Α’ 94), είτε και σε απλή φωτοτυπία, εφόσον συνυποβάλλεται υπεύθυνη δήλωση, στην οποία βεβαιώνεται η ακρίβειά τους και η οποία φέρει υπογραφή μετά την κοινοποίηση της παρούσας πρόσκλησης. (ημερομηνία ανάρτησης της παρούσας πρόσκλησης στο Διαύγεια και στον ιστότοπο της Αναθέτουσας Αρχής).

**Η αναθέτουσα αρχή μπορεί να ζητεί από προσφέροντες και υποψήφιους σε οποιοδήποτε χρονικό σημείο κατά την διάρκεια της διαδικασίας, να υποβάλλουν σε έντυπη μορφή και σε εύλογη προθεσμία όλα ή ορισμένα δικαιολογητικά και στοιχεία που έχουν υποβάλει ηλεκτρονικά, όταν αυτό απαιτείται για την ορθή διεξαγωγή της διαδικασίας.**

* + 1. **ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**

Ο υποψήφιος οικονομικός φορέας, οφείλει να καταθέσει, υποχρεωτικά μαζί με την προσφορά του, εγκαίρως και προσηκόντως, ΕΠΙ ΠΟΙΝΗ ΑΠΟΚΛΕΙΣΜΟΥ:

**Ηλεκτρονική υπεύθυνη δήλωση,**

είτε μέσω της Ενιαίας Ψηφιακής Πύλης της Δημόσιας Διοίκησης του άρθρου 52 του ν. 4635/2019 (Α΄ 167),

είτε του άρθρου 8 του ν. 1599/1986 (Α΄ 75) που συντάσσεται και υπογράφεται ψηφιακά (ηλεκτρονικά) από τους νόμιμους εκπροσώπους των συμμετεχόντων οικονομικών φορέων, όπου να δηλώνεται ότι:

* Αποδέχονται ανεπιφύλακτα τους όρους της παρούσας.
* Η προσφορά συντάχθηκε σύμφωνα με τους όρους της παρούσας των οποίων οι προσφέροντες έλαβαν πλήρη και ανεπιφύλακτη γνώση.
* Τα στοιχεία που αναφέρονται στην προσφορά είναι αληθή και ακριβή.
* Παραιτούνται από κάθε δικαίωμα αποζημίωσής τους σχετικά με οποιαδήποτε απόφαση της Αναθέτουσας Αρχής για αναβολή ή ακύρωση - ματαίωση της διαδικασίας.
* Συμμετέχουν σε μια μόνο προσφορά στο πλαίσιο της παρούσας.
* Τηρούν και θα εξακολουθήσουν να τηρούν κατά την εκτέλεση της σύμβασης, εφόσον επιλεγούν, τις υποχρεώσεις τους που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016.
* Δεν θα ενεργήσουν αθέμιτα, παράνομα ή καταχρηστικά καθ' όλη τη διάρκεια της διαδικασίας ανάθεσης, αλλά και κατά το στάδιο εκτέλεσης της σύμβασης, εφόσον επιλεγούν.
* Λαμβάνουν τα κατάλληλα μέτρα για να διαφυλάξουν την εμπιστευτικότητα των πληροφοριών που έχουν χαρακτηρισθεί ως τέτοιες.
* Κατά την διάρκεια εκτέλεσης της σύμβασης δεσμεύονται για την απαρέγκλιτη τήρηση των διατάξεων του με αρ. 2016/679 Κανονισμού (ΕΕ) του Ευρωπαϊκού Κοινοβουλίου και του Συμβουλίου της 27ης Απριλίου 2016 και του Ν.4624/2019, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα.
* Δεσμεύονται για την παράδοση του συνόλου της ποσότητας των ειδών που θα τους κατακυρωθεί το αργότερο εντός δέκα (10) ημερών από την υπογραφή της Σύμβασης.
* Δεν έχουν επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις.
* Δεν έχουν διαπράξει σοβαρό επαγγελματικό παράπτωμα, το οποίο θέτει εν αμφιβόλω την ακεραιότητά τους.

**Σημειώνεται** ότι σύμφωνα με την παράγραφο 3 του Ν. 4250/26-03-2014 (ΦΕΚ 74/Α/26-03-2014), οι ανωτέρω δηλώσεις φέρουν ημερομηνία εντός των τελευταίων τριάντα ημερολογιακών ημερών.

* + 1. **ΤΑ ΤΕΧΝΙΚΑ ΣΤΟΙΧΕΙΑ** περιλαμβάνουν:
* την τεχνική περιγραφή του είδους στην οποία θα αναγράφεται, μεταξύ άλλων, και ο χρόνος παράδοσης των ειδών, ο χρόνος ισχύος των προσφορών καθώς και
* ηλεκτρονική υπεύθυνη δήλωση είτε μέσω της Ενιαίας Ψηφιακής Πύλης της Δημόσιας Διοίκησης του άρθρου 52 του ν. 4635/2019 (Α΄ 167), είτε του άρθρου 8 του ν. 1599/1986 (Α΄ 75) που συντάσσεται και υπογράφεται ψηφιακά (ηλεκτρονικά) από τους νόμιμους εκπροσώπους των συμμετεχόντων οικονομικών φορέων, στην οποία θα δηλώνεται ότι ο οικονομικός φορέας:

**α)** έχει δικαίωμα για τη νόμιμη κυκλοφορία του προς προμήθεια είδους στην Ελλάδα και

**β)** η προσφορά του είναι σύμφωνη με τις Τεχνικές Απαιτήσεις, όπως καταγράφονται στο Παράρτημα «Τεχνικές προδιαγραφές» της παρούσας, επί ποινή αποκλεισμού και μαζί με αυτή προσκομίζονται και όλα τα απαραίτητα δικαιολογητικά/πιστοποιητικά που αποδεικνύουν την ως άνω συμμόρφωση με τις Τεχνικές προδιαγραφές.

* + 1. **ΤΑ ΟΙΚΟΝΟΜΙΚΑ ΣΤΟΙΧΕΙΑ**, περιλαμβάνουν την «ΟΙΚΟΝΟΜΙΚΗ ΠΡΟΣΦΟΡΑ» του αναδόχου, συμπληρώνοντας τον πίνακα του ΠΑΡΑΡΤΗΜΑΤΟΣ Ζ΄ επί ποινή απορρίψεως.

Όσοι προσφέροντες οικονομικοί φορείς επιθυμούν, δύναται να καταθέσουν την οικονομική τους προσφορά “κλειδωμένη” σε αρχείο .zip. Τον κωδικό για το άνοιγμα των προσφορών τους, θα μπορούν να αποστείλουν οι οικονομικοί φορείς στην ίδια ηλεκτρονική διεύθυνση: gdoy.sp.proc@civilprotection.gr, **μέχρι την Δευτέρα 12-04-2021 ώρα 09:30.**

Από την οικονομική προσφορά πρέπει να προκύπτει σαφώς η τιμή μονάδας, ώστε να μπορεί να προσδιοριστεί το ακριβές κόστος, σε περίπτωση ενεργοποίησης του δικαιώματος προαίρεσης.

* + 1. **ΔΙΚΑΙΟΛΟΓΗΤΙΚΑ ΚΑΤΑΚΥΡΩΣΗΣ**

Ο οικονομικός φορέας οφείλει να υποβάλει τα εξής έγγραφα - δικαιολογητικά τα οποία αποσφραγίζονται και ελέγχονται:

* Όσον αφορά την παράγραφο 1 του άρθρου 73 του Ν.4412/2016, απόσπασμα του σχετικού μητρώου, όπως του **ποινικού μητρώου**, έκδοσης του τελευταίου τριμήνου πριν από την υποβολή του, ή ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο εν λόγω οικονομικός φορέας, από το οποίο προκύπτει ότι πληρούνται αυτές οι προϋποθέσεις. Η υποχρέωση προσκόμισης του ως άνω αποσπάσματος αφορά και τα πρόσωπα του δεύτερου εδαφίου της παραγράφου 1 του άρθρου 73.
* Πιστοποιητικό αρμόδιας δικαστικής ή διοικητικής Αρχής, έκδοσης τελευταίου εξαμήνου πριν την κοινοποίηση της σχετικής έγγραφης ειδοποίησης, από το οποίο να προκύπτει ότι ο υποψήφιος προμηθευτής δεν τελεί υπό πτώχευση, εκκαθάριση, παύση εργασιών, αναγκαστική διαχείριση, πτωχευτικό συμβιβασμό και δεν έχει κινηθεί σε βάρος του διαδικασία κήρυξης πτώχευσης, εκκαθάρισης, αναγκαστικής διαχείρισης, πτωχευτικού συμβιβασμού. Σε περίπτωση εγκατάστασής του στην αλλοδαπή, το εν λόγω πιστοποιητικό εκδίδεται με βάση την ισχύουσα νομοθεσία της χώρας που είναι εγκατεστημένος, από την οποία και εκδίδεται το σχετικό πιστοποιητικό.
* Πιστοποιητικό αρμόδιας δικαστικής ή διοικητικής Αρχής, έκδοσης τελευταίου εξαμήνου πριν την κοινοποίηση της σχετικής έγγραφης ειδοποίησης, από το οποίο να προκύπτει ότι ο υποψήφιος προμηθευτής δεν τελεί υπό κοινή εκκαθάριση του Κ.Ν. 2190/1920, όπως εκάστοτε ισχύει, ή ειδική εκκαθάριση του Ν. 1892/1990 (Α' 101), όπως ισχύει, ή άλλες ανάλογες καταστάσεις και ότι δεν τελεί υπό διαδικασία έκδοσης απόφασης κοινής ή ειδικής εκκαθάρισης των ανωτέρω νομοθετημάτων.

**Διευκρινίζεται ότι** το απόσπασμα ποινικού μητρώου ή άλλο ισοδύναμο έγγραφο αρμόδιας διοικητικής ή δικαστικής αρχής της χώρας εγκατάστασης του νομικού προσώπου, αφορά:

* τους Διαχειριστές όταν το νομικό πρόσωπο είναι Ο.Ε, Ε.Ε, Ε.Π.Ε. και IKE
* τον Διευθύνοντα Σύμβουλο και τα μέλη του Διοικητικού Συμβουλίου όταν το νομικό πρόσωπο είναι Α.Ε.
* τα μέλη του Διοικητικού Συμβουλίου σε περίπτωση Συνεταιρισμών και σε κάθε άλλη περίπτωση νομικού προσώπου τους νόμιμους εκπροσώπους του.
	+ 1. Όσον αφορά την παράγραφο 2 του άρθρου 73 του Ν.4412/2016, πιστοποιητικό που εκδίδεται από αρμόδια αρχή του οικείου κράτους - μέλους ή χώρας, που να είναι εν ισχύ κατά το χρόνο υποβολής του, άλλως, στην περίπτωση που δεν αναφέρεται σε αυτό χρόνος ισχύος, που να έχει εκδοθεί έως τρεις (3) μήνες πριν από την υποβολή του, ότι είναι ενήμερος ως προς τις υποχρεώσεις τους που αφορούν τις εισφορές κοινωνικής ασφάλισης (κύριας και επικουρικής) καθώς και ως προς τις φορολογικές υποχρεώσεις του. Πέραν του ως άνω πιστοποιητικού, υποβάλλεται υπεύθυνη δήλωση του προσφέροντος ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών του όσον αφορά στην καταβολή φόρων ή εισφορών κοινωνικής ασφάλισης.
		2. Πιστοποιητικό από τη Διεύθυνση Προγραμματισμού και Συντονισμού του Σώματος Επιθεώρησης Εργασίας, από το οποίο να προκύπτουν όλες οι πράξεις επιβολής προστίμου που έχουν εκδοθεί σε βάρος του οικονομικού φορέα **ή, σε περίπτωση αδυναμίας έκδοσης αυτού από την εν λόγω Υπηρεσία,** Υπεύθυνη Δήλωση του οικονομικού φορέα περί τήρησης των λόγων μη αποκλεισμού του από δημόσιες συμβάσεις και χρηματοδοτήσεις λόγω παραβάσεων της εργατικής νομοθεσίας, όπως αυτοί αναφέρονται στην παρ. γ) του αρ.73 του Ν. 4412/2016.
		3. Για την απόδειξη της απαίτησης της παραγράφου 1α) και 2 του άρθρου 75, πιστοποιητικό/βεβαίωση του οικείου επαγγελματικού μητρώου του Παραρτήματος XI του Προσαρτήματος Α' του Ν. 4412/2016, με το οποίο πιστοποιείται η εγγραφή του οικονομικού φορέα σε αυτό.
		4. **Σε περίπτωση κωλύματος υποβολής της αίτησης έκδοσης των απαιτούμενων προαναφερθέντων δικαιολογητικών ή αδυναμίας έκδοσης αυτών, ισχύουν τα διαλαμβανόμενα στο άρθρο τεσσαρακοστό πρώτο της ΠΝΠ της 13-4-2020 (Α΄ 75), η οποία κυρώθηκε με το ν. 4690/2020 και τροποποιήθηκε και ισχύει.**
		5. Τα έγγραφα που απαιτούνται για τη διενέργεια της εν λόγω διαδικασίας και τη συμμετοχή σε αυτήν, συντάσσονται στην ελληνική γλώσσα.
		6. Τα αποδεικτικάέγγραφασυντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα.
		7. Στην περίπτωση που προσφέρων οικονομικός φορέας ή ένωση αυτών στηρίζεται στις ικανότητες άλλων φορέων, σύμφωνα με το άρθρο 78 του Ν.4412/16 οι φορείς στην ικανότητα των οποίων στηρίζεται υποχρεούνται αντίστοιχα, επί ΠΟΙΝΗ ΑΠΟΚΛΕΙΣΜΟΥ, στην υποβολή της ηλεκτρονικής υπεύθυνης δήλωσης και των δικαιολογητικών κατακύρωσης που αναφέρονται στα ως άνω σημεία (β) και (ε) της παρ. 1.6. καθώς και της σχετικής δέσμευσης των φορέων στην ικανότητα των οποίων στηρίζονται.

Οι εν λόγω οικονομικοί φορείς και αυτοί στους οποίους στηρίζονται είναι από κοινού υπεύθυνοι για την εκτέλεση της σύμβασης.

 Στην περίπτωση που ο οικονομικός φορέας δηλώνει στην προσφορά του ότι θα αναθέσει τμήμα της σύμβασης υπό τη μορφή υπεργολαβίας σε τρίτους, σύμφωνα με το άρθρο 131 του Ν.4412/16 αναφέρει το τμήμα της σύμβασης που προτίθεται να αναθέσει υπό μορφή υπεργολαβίας σε τρίτους, καθώς και τους υπεργολάβους που προτείνει και υποχρεούται, επί ΠΟΙΝΗ ΑΠΟΚΛΕΙΣΜΟΥ, στην υποβολή της ηλεκτρονικής υπεύθυνης δήλωσης και των δικαιολογητικών κατακύρωσης που αναφέρονται στα ως άνω σημεία (β) και (ε) της παρ. 1.6. καθώς και του αντίστοιχου συμφωνητικού υπεργολαβίας.

Δύνανται, επίσης, να στηρίζονται και στις ικανότητες του/ των υπεργολάβων, στους οποίους προτίθενται να αναθέσουν την εκτέλεση τμήματος/ τμημάτων της υπό ανάθεσης σύμβασης .

Σημειώνεται ότι στην εν λόγω διαδικασία γίνονται αποδεκτές Υπεύθυνες Δηλώσεις του άρθρου 8 του ν. 1599/1986 (Α΄ 75) που συντάσσονται και υπογράφονται ψηφιακά (ηλεκτρονικά) από τους νόμιμους εκπροσώπους των συμμετεχόντων οικονομικών φορέων χωρίς αυτές να προκύπτουν υποχρεωτικά και επί ποινής αποκλεισμού από την εφαρμογή της Ενιαίας Ψηφιακής Πύλης της Δημόσιας Διοίκησης.

* 1. **Αξιολόγηση προσφορών:**
		1. **Οι προσφορές που έχουν υποβληθεί εμπρόθεσμα σε ηλεκτρονική μορφή,** εκτυπώνονται, μονογράφονται και σφραγίζονται ανά φύλλο, από την αρμόδια επιτροπή.
		2. Η Επιτροπή θα αποδεχθεί προς αξιολόγηση μόνο τις προσφορές που υποβλήθηκαν εμπρόθεσμα σύμφωνα με την καταληκτική ημερομηνία και ώρα των προσφορών που ορίζονται στην παρούσα.
		3. Η αποσφράγιση και η αξιολόγηση των προσφορών θα γίνει σε ενιαίο στάδιο με την ανάθεση της σύμβασης από την αρμόδια Επιτροπή.

Η διαδικασία αξιολόγησης των προσφορών και ανάθεσης της σύμβασης ολοκληρώνεται με τη σύνταξη πρακτικού από την αρμόδια Επιτροπή. Στη συνέχεια εκδίδεται από την Αναθέτουσα Αρχή μία ενιαία απόφαση, με την οποία επικυρώνονται τα αποτελέσματα όλης της διαδικασίας ανάθεσης (άρθρο 32 Α ν.4412/16).

* 1. **Λόγοι αποκλεισμού**
		1. Η αναθέτουσα αρχή δύναται να αποκλείσει οικονομικό φορέα σε οποιοδήποτε χρονικό σημείο της εν λόγω διαδικασίας ανάθεσης, εάν αυτός έχει επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις.
		2. Η αναθέτουσα αρχή δύναται να αποκλείσει οικονομικό φορέα, σε οποιοδήποτε χρονικό σημείο της εν λόγω διαδικασίας ανάθεσης, εάν αυτός έχει διαπράξει σοβαρό επαγγελματικό παράπτωμα, το οποίο θέτει εν αμφιβόλω την ακεραιότητά του.
1. **ΡΗΤΡΑ ΗΘΙΚΟΥ ΠΕΡΙΕΧΟΜΕΝΟΥ**
	1. Απορρίπτονται προσφορές επιχειρήσεων (κατασκευαστικών ή εμπορικών) που κατά παράβαση των Άρθρων 138 και 182 της Διεθνούς Σύμβασης Εργασίας απασχολούν ή εκμεταλλεύονται ανηλίκους κάτω των 15 ετών.
	2. Κατά την εκτέλεση της παρούσας δημόσιας σύμβασης, ο οικονομικός φορέας τηρεί τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα X του Προσαρτήματος Α' του Ν. 4412/2016.
2. **ΕΓΓΥΗΣΕΙΣ**

Οι εγγυητικές επιστολές εκδίδονται από πιστωτικά ή χρηματοδοτικά ιδρύματα ή ασφαλιστικές επιχειρήσεις κατά την έννοια των περιπτώσεων β' και γ' της παρ. 1 του άρθρου 14 του ν. 4364/ 2016 (Α'13), που λειτουργούν νόμιμα στα κράτη – μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Ε.Τ.Α.Α - Τ.Σ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.

Οι εγγυητικές επιστολές εκδίδονται κατ' επιλογή των οικονομικών φορέων από έναν ή περισσότερους εκδότες της παραπάνω παραγράφου.

Οι εγγυήσεις αυτές περιλαμβάνουν κατ' ελάχιστον τα ακόλουθα στοιχεία: α) την ημερομηνία έκδοσης, β) τον εκδότη, γ) την αναθέτουσα αρχή προς την οποία απευθύνονται, δ) τον αριθμό της εγγύησης, ε) το ποσό που καλύπτει η εγγύηση, στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης), ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου, η) τα στοιχεία της σχετικής πρόσκλησης εκδήλωσης ενδιαφέροντος και την ημερομηνία διενέργειας του διαγωνισμού (καταληκτική ημερομηνία υποβολής προσφορών), θ) την ημερομηνία λήξης ή τον χρόνο ισχύος της εγγύησης, ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται και ια) στην περίπτωση των εγγυήσεων καλής εκτέλεσης και προκαταβολής, τον αριθμό και τον τίτλο της σχετικής σύμβασης.

Η αναθέτουσα αρχή επικοινωνεί με τους εκδότες των εγγυητικών επιστολών προκειμένου να διαπιστώσει την εγκυρότητά τους.

* 1. **Εγγυητική Επιστολή Συμμετοχής**

Εγγυητική επιστολή συμμετοχής **ΔΕΝ απαιτείται.**

* 1. **Εγγυητική Επιστολή Καλής Εκτέλεσης**

**Για την καλή εκτέλεση των όρων της Σύμβασης, οι προμηθευτές είναι υποχρεωμένοι να καταθέτουν εγγυητική επιστολή που να καλύπτει το 5% της αξίας της σύμβασης.**

- Επισημαίνεται ότι ο χρόνος ισχύος της εγγυητικής επιστολής καλής εκτέλεσης της προς υπογραφή σύμβασης πρέπει να έχει χρόνο λήξης τουλάχιστον τριών (3) μηνών από την ημερομηνία έναρξης ισχύος της Σύμβασης.

Οι εγγυήσεις καλής εκτέλεσης πρέπει να προβλέπουν ότι σε περίπτωση κατάπτωσης τους το οφειλόμενο ποσό υπόκειται στο εκάστοτε ισχύον τέλος χαρτοσήμου και θα πρέπει να είναι σύμφωνες με το συνημμένο υπόδειγμα.

Η αναθέτουσα αρχή επικοινωνεί με τους εκδότες των εγγυητικών επιστολών προκειμένου να διαπιστώσει την εγκυρότητά τους.

Κατά τα λοιπά ισχύουν τα αναφερόμενα στο άρθρο 72 του Ν.4412/2016.

1. **ΤΙΜΕΣ**
	1. **Οι τιμές θα πρέπει να δίδονται σε ΕΥΡΩ θα αναγράφονται δε ολογράφως και αριθμητικώς.**
		1. **Οι τιμές θα δίδονται ανά τεμάχιο.**
		2. Στην τιμή περιλαμβάνονται οι υπέρ τρίτων κρατήσεις, ως και οι νόμιμες κρατήσεις υπέρ Δημοσίου οι οποίες βαρύνουν τον Προμηθευτή, ήτοι 0,06% υπέρ Α.Ε.Π.Π συν 3,6% χαρτόσημο επί του ποσού της κράτησης και 0,07% υπέρ Ε.Α.Α.Δ.ΣΥ συν 3,6% χαρτόσημο επί του ποσού της κράτησης. Κατά την πληρωμή θα παρακρατηθεί και ο αναλογούν φόρος εισοδήματος.

Προσφορές που δεν δίνουν τις τιμές σε ΕΥΡΩ ή που καθορίζουν σχέση ΕΥΡΩ προς ξένο νόμισμα θα απορρίπτονται ως απαράδεκτες.

* 1. Η αναγραφή της τιμής σε ΕΥΡΩ, μπορεί να γίνεται με δύο ή και περισσότερα δεκαδικά ψηφία (άνευ ορίου), εφόσον χρησιμοποιείται σε ενδιάμεσους υπολογισμούς. Το γενικό σύνολο στρογγυλοποιείται σε δυο δεκαδικά ψηφία, προς τα άνω εάν το τρίτο δεκαδικό ψηφίο είναι ίσο ή μεγαλύτερο του πέντε και προς τα κάτω εάν είναι μικρότερο του πέντε.

**Εφόσον από την προσφορά δεν προκύπτει με σαφήνεια η προσφερόμενη τιμή, η προσφορά απορρίπτεται ως απαράδεκτη.**

* 1. Προσφορές που θα θέτουν όρο αναπροσαρμογής της τιμής απορρίπτονται ως απαράδεκτες.
	2. Εάν στην εν λόγω διαδικασία οι προσφερόμενες τιμές είναι υπερβολικά χαμηλές θα εξετάζονται λεπτομερώς οι προσφορές πριν την έκδοση απόφασης κατακύρωσης. Για τον σκοπό αυτό θα ζητηθούν από τον προσφέροντα να παρασχεθούν εγγράφως οι αναγκαίες διευκρινίσεις σχετικά με τον οικονομικό χαρακτήρα της διαδικασίας.
	3. Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερομένων τιμών, οι δε προμηθευτές υποχρεούνται να παρέχουν αυτά.
	4. Η Υπηρεσία διατηρεί το δικαίωμα της μη κατακύρωσης - συμβασιοποίησης και απορρόφησης μέρους ή του συνόλου της ζητούμενης από την πρόσκληση ποσότητας των ειδών.
1. **ΠΡΟΣΥΜΒΑΤΙΚΟΣ ΕΛΕΓΧΟΣ**

Μετά την αξιολόγηση των προσφορών και πριν την υπογραφή της σύμβασης, τα έγγραφα του διαγωνισμού θα αποσταλούν στο Ελεγκτικό Συνέδριο προκειμένου να διενεργηθεί προσυμβατικός έλεγχος νομιμότητας της διαδικασίας.

1. **ΚΑΤΑΡΤΙΣΗ ΣΥΜΒΑΣΗΣ**

Κατόπιν της διατύπωσης σύμφωνης γνώμης από το Ελεγκτικό Συνέδριο, η σύμβαση πρέπει να υπογραφεί μέσα σε τρείς (3) εργάσιμες ημέρες από την ανακοίνωση στον ενδιαφερόμενο της κατακυρωτικής απόφασης, προσκομίζοντας και την σχετική εγγυητική επιστολή καλής εκτέλεσης της σύμβασης.

1. **ΔΙΚΑΙΩΜΑ ΠΡΟΑΙΡΕΣΗΣ**
* Αντικείμενο του δικαιώματος προαίρεσης (τροποποίηση της αρχικής σύμβασης κατά τη διάρκειά της σύμφωνα με την περ. α της παρ. 1 του άρθρου 132 του ν. 4412/2016) αποτελεί η προμήθεια επιπλέον δέκα εκατομμυρίων (10.000.000) τεμαχίων ταχέων διαγνωστικών του κορωνοϊού SARS-CoV-2 τεστ με τη διαδικασία του self-testing (αυτοελέγχου-αυτοδιάγνωσης), στον ανάδοχο/αναδόχους της αρχικής σύμβασης, με τις ίδιες τεχνικές προδιαγραφές, τον ίδιο χρόνο παράδοσης και στην ποσότητα και την τιμή που τους είχε ανατεθεί η αρχική σύμβαση, στο πλαίσιο της εν λόγω πρόσκλησης ενδιαφέροντος.
* Το δικαίωμα προαίρεσης θα ασκηθεί κατ’ αναλογία των ποσοτήτων που έχουν κατακυρωθεί ανά μειοδότη και μέχρι της συμπλήρωσης της συνολικής ζητούμενη ποσότητας.
* Σημειώνεται ότι το δικαίωμα προαίρεσης ενεργοποιείται δυνητικά και εντός του χρόνου διάρκειας της σύμβασης, με κοινοποίηση σχετικής απόφασης της Αναθέτουσας Αρχής, κατόπιν γνωμοδότησης της αρμόδιας Επιτροπής.
* Επισημαίνεται ότι σε περίπτωση άρνησης του αναδόχου να υλοποιήσει το αντικείμενο του δικαιώματος προαίρεσης, η Αναθέτουσα Αρχή δύναται να προβεί στην ανάθεση της προμήθειας στους αμέσως επόμενους οικονομικούς φορείς σύμφωνα με τον πίνακα κατάταξης οικονομικών προσφορών και μέχρι να συμπληρωθεί η συνολική ζητούμενη ποσότητα, κατ’ αναλογία.
1. **ΧΡΟΝΟΣ ΙΣΧΥΟΣ ΤΗΣ ΣΥΜΒΑΣΗΣ**

Η διάρκεια της Σύμβασης ορίζεται από την υπογραφή της έως και την 31-05-2021.

1. **ΤΡΟΠΟΣ ΠΛΗΡΩΜΗΣ**

Ως προς τον τρόπο πληρωμής και τα απαιτούμενα δικαιολογητικά για την πληρωμή του αναδόχου ισχύουν τα οριζόμενα στο άρθρο. 200 του Ν. 4412/2016.

1. **ΜΑΤΑΙΩΣΗ ΔΙΑΔΙΚΑΣΙΑΣ**

Η αναθέτουσα αρχή ματαιώνει ή δύναται να ματαιώσει εν όλω ή εν μέρει αιτιολογημένα τη διαδικασία ανάθεσης μετά από Απόφαση του ΓΓΠΠ ή μετά από γνώμη της αρμόδιας Επιτροπής του Διαγωνισμού. Επίσης, αν διαπιστωθούν σφάλματα ή παραλείψεις σε οποιοδήποτε στάδιο της διαδικασίας ανάθεσης, μπορεί, μετά από γνώμη του αρμόδιου οργάνου, να ακυρώσει μερικώς τη διαδικασία ή να αναμορφώσει ανάλογα το αποτέλεσμά της ή να αποφασίσει την επανάληψή της από το σημείο που εμφιλοχώρησε το σφάλμα ή η παράλειψη.

1. **ΔΙΚΑΣΤΙΚΗ ΕΠΙΛΥΣΗ ΔΙΑΦΟΡΩΝ**

Κάθε διαφορά μεταξύ των συμβαλλόμενων μερών που προκύπτει από τις συμβάσεις που συνάπτονται στο πλαίσιο της παρούσας, επιλύεται με την άσκηση προσφυγής ή αγωγής στο Διοικητικό Εφετείο της Περιφέρειας, στην οποία εκτελείται εκάστη σύμβαση, κατά τα ειδικότερα οριζόμενα στις παρ. 1 έως και 6 του άρθρου 205Α του ν. 4412/2016. Πριν από την άσκηση της προσφυγής στο Διοικητικό Εφετείο προηγείται υποχρεωτικά η τήρηση της προβλεπόμενης στο άρθρο 205 ενδικοφανούς διαδικασίας, διαφορετικά η προσφυγή απορρίπτεται ως απαράδεκτη.

|  |  |  |
| --- | --- | --- |
|  |  | Ο ΓΕΝΙΚΟΣ ΓΡΑΜΜΑΤΕΑΣ ΠΟΛΙΤΙΚΗΣ ΠΡΟΣΤΑΣΙΑΣΒΑΣΙΛΕΙΟΣ ΠΑΠΑΓΕΩΡΓΙΟΥ |

**ΠΑΡΑΡΤΗΜΑ Γ΄**

**ΑΞΙΟΛΟΓΗΣΗ ΠΡΟΣΦΟΡΩΝ**

**ΑΞΙΟΛΟΓΗΣΗ ΠΡΟΣΦΟΡΩΝ ΜΕ ΚΡΙΤΗΡΙΟ ΚΑΤΑΚΥΡΩΣΗΣ ΤΗΝ ΠΛΕΟΝ ΣΥΜΦΕΡΟΥΣΑ ΑΠΟ ΟΙΚΟΝΟΜΙΚΗ ΑΠΟΨΗ ΠΡΟΣΦΟΡΑ ΜΟΝΟ ΒΑΣΕΙ ΤΙΜΗΣ**

Για την επιλογή της προσφοράς με την πλέον συμφέρουσα από οικονομική άποψη προσφορά μόνο βάσει τιμής, αξιολογούνται μόνο οι προσφορές που είναι αποδεκτές, σύμφωνα με τους καθοριζόμενους στις τεχνικές προδιαγραφές και τους όρους της παρούσας.

|  |  |  |  |
| --- | --- | --- | --- |
|  |  |  | Ο ΓΕΝΙΚΟΣ ΓΡΑΜΜΑΤΕΑΣ ΠΟΛΙΤΙΚΗΣ ΠΡΟΣΤΑΣΙΑΣΒΑΣΙΛΕΙΟΣ ΠΑΠΑΓΕΩΡΓΙΟΥ |

**ΠΑΡΑΡΤΗΜΑ Δ'**

**ΕΙΔΙΚΟΙ ΟΡΟΙ**

**ΚΥΡΩΣΕΙΣ ΣΕ ΒΑΡΟΣ ΤΟΥ ΠΡΟΜΗΘΕΥΤΗ**

Εκτός από τις κυρώσεις που προβλέπονται στον Ν. 4412/2016, ο προμηθευτής θα βαρύνεται και για κάθε ζημιά που τυχόν θα προκύψει, στην υπηρεσία κλπ από τη μη εκτέλεση ή κακή εκτέλεση της σχετικής σύμβαση.

|  |  |  |
| --- | --- | --- |
|  |  | Ο ΓΕΝΙΚΟΣ ΓΡΑΜΜΑΤΕΑΣ ΠΟΛΙΤΙΚΗΣ ΠΡΟΣΤΑΣΙΑΣΒΑΣΙΛΕΙΟΣ ΠΑΠΑΓΕΩΡΓΙΟΥ |

**ΠΑΡΑΡΤΗΜΑ Ε΄**

## ΥΠΟΔΕΙΓΜΑ

## ΕΓΓΥΗΤΙΚΗΣ ΕΠΙΣΤΟΛΗΣ ΚΑΛΗΣ ΕΚΤΕΛΕΣΗΣ

|  |  |  |
| --- | --- | --- |
| Εκδότης (Πλήρης επωνυμία Πιστωτικού Ιδρύματος .................................. / ΕΝΙΑΙΟ ΤΑΜΕΙΟ ΑΝΕΞΑΡΤΗΤΑ ΑΠΑΣΧΟΛΟΥΜΕΝΩΝ - ΤΟΜΕΑΣ ΣΥΝΤΑΞΗΣ ΜΗΧΑΝΙΚΩΝ ΚΑΙ ΕΡΓΟΛΗΠΤΩΝΔΗΜΟΣΙΩΝ ΕΡΓΩΝ (Ε.Τ.Α.Α.-Τ.Σ.Μ.Ε.Δ.Ε.)Οδός……. Τ.Κ…….. Πόλη……. Τηλ.......... Fax. ............... |  | Ημερομηνία έκδοσης:…………… ΕΥΡΩ:…………….. |

|  |  |
| --- | --- |
| ΠΡΟΣ: | Υπουργείο Προστασίας του ΠολίτηΓενική Γραμματεία Πολιτικής Προστασίας Ταχ. Διεύθυνση: Λεωφ. Κηφισίας 37-39, 151 23, Μαρούσι, Αθήνα |

|  |
| --- |
| Έχουμε την τιμή να σας γνωρίσουμε ότι εγγυόμαστε με την παρούσα επιστολή ανέκκλητα και ανεπιφύλακτα, παραιτούμενοι του δικαιώματος της διαιρέσεως και διζήσεως, μέχρι του ποσού των ΕΥΡΩ ........... (και ολογράφως) ……….. υπέρ του:1. [σε περίπτωση φυσικού προσώπου]: (ονοματεπώνυμο, πατρώνυμο) ............................................, ΑΦΜ: ................ (διεύθυνση) ................................................................ ή
2. [σε περίπτωση νομικού προσώπου]: (πλήρη επωνυμία) .........................................................., ΑΦΜ: ...................... (διεύθυνση) ................................................................ ή
3. [σε περίπτωση ένωσης ή κοινοπραξίας:] των φυσικών / νομικών προσώπων

α) (πλήρη επωνυμία) ........................, ΑΦΜ: ...................... (διεύθυνση) ..........................................β) (πλήρη επωνυμία) ........................, ΑΦΜ: ...................... (διεύθυνση) ..........................................γ)(πλήρη επωνυμία) ........................, ΑΦΜ: ...................... (διεύθυνση) ..........................................*(Συμπληρώνεται με όλα τα μέλη της ένωσης / κοινοπραξίας)* ατομικά και για κάθε μία από αυτές και ως αλληλέγγυα και εις ολόκληρο υπόχρεων μεταξύ τους, εκ της ιδιότητάς τους ως μελών της ένωσης ή κοινοπραξίας,για την καλή εκτέλεση από αυτήν των όρων της υπ’ αριθ. ...................σύμβασης, για τη προμήθεια με αγορά ...................................................... σύμφωνα με την υπ’ αριθ. ................... πρόσκληση (με καταληκτική ημερομηνία υποβολής προσφορών την………………) για ….. (…..) τεμάχια και το οποίο ποσόν καλύπτει το 5% της συμβατικής αξίας.Το παραπάνω ποσό τηρείται στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας μέσα σε πέντε (5) ημέρες από την απλή έγγραφη ειδοποίησή σας.Η παρούσα εγγύησή μας αφορά μόνο την παραπάνω αιτία και ισχύει μέχρι την επιστροφή της σ' εμάς, οπότε γίνεται αυτοδίκαια άκυρη και δεν έχει απέναντί μας καμιά ισχύ.Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.Βεβαιώνουμε υπεύθυνα ότι το ποσό των εγγυητικών επιστολών που έχουν δοθεί, συνυπολογίζοντας και το ποσό της παρούσας, δεν υπερβαίνει το όριο των εγγυήσεων που έχουμε το δικαίωμα να εκδίδουμε. (Εξουσιοδοτημένη Υπογραφή) |

|  |  |  |
| --- | --- | --- |
|  |  | Ο ΓΕΝΙΚΟΣ ΓΡΑΜΜΑΤΕΑΣ ΠΟΛΙΤΙΚΗΣ ΠΡΟΣΤΑΣΙΑΣΒΑΣΙΛΕΙΟΣ ΠΑΠΑΓΕΩΡΓΙΟΥ |

**ΠΑΡΑΡΤΗΜΑ ΣΤ΄**

**ΤΕΧΝΙΚΕΣ ΠΡΟΔΙΑΓΡΑΦΕΣ**

**Το προς προμήθεια είδος απαιτείται:**

1. Να ανιχνεύει αντιγόνο SARS-CoV-2
2. Να εκτελείται σε δείγματα σιέλου ή ρινικού επιχρίσματος
3. Να μπορεί να υπάρχει μακροχρόνια φύλαξη (πλέον των 2 μηνών) σε συνθήκες θερμοκρασίας δωματίου (5 με 30 βαθμοί Κελσίου)
4. Η εκτέλεση και ολοκλήρωση της δοκιμασίας (test) να γίνεται αποκλειστικά με εξοπλισμό, που διατίθεται στη συσκευασία (kit) ώστε να μπορεί κάθε δοκιμασία (test) να διατεθεί και να γίνεται οπτική ανάγνωση των αποτελεσμάτων χωρίς συνοδό εξοπλισμό.
5. Τα test να παρέχονται είτε σε ατομική, είτε σε συσκευασία περισσότερων τεμαχίων ώστε να είναι επιδεκτικά ατομικής διανομής (πχ χωρίς να είναι αναγκαίος ο διαμοιρασμός διαλυμάτων από τον χρήστη).
6. Να είναι εύκολο στην χρήση του, προοριζόμενο για ατομική χρήση και από μη επαγγελματία υγείας σύμφωνα με τις οδηγίες χρήσης. Ενδεικτικά:
* Να μην απαιτούνται χειρισμοί κατανομής διαλυμάτων. Δύναται είτε οι σωλήνες να είναι προγεμισμένοι από τον κατασκευαστή, είτε να παρέχονται ατομικά διαλύματα. Σε κάθε περίπτωση η διανομή τους να έχει γίνει από τον κατασκευαστή ώστε να εξασφαλίζεται η σταθερότητα του διαλύματος και να μην απαιτείται διανομή του διαλύματος στα σημεία διανομής των test.
* Να εκτελείται με συσκευές-αναλώσιμα, που είναι μίας χρήσης, πλήρως φορητές.
* Να μην απαιτείται επιπλέον υλικοτεχνικός εξοπλισμός για τη διενέργειά του εκτός της συσκευασίας.
* Να παρέχονται στη συσκευασία απλές οδηγίες στα Ελληνικά με εικονίδια για την εύκολη κατανόηση της διαδικασίας από μη ειδήμονες και να συνοδεύουν κάθε ένα διαγνωστικό τεστ (όχι μόνο ένα αντίγραφο ανά συσκευασία). Στις οδηγίες να περιγράφεται το θετικό ή αρνητικό αποτέλεσμα με σαφήνεια.
* Στις ενδείξεις αποτελέσματος να υπάρχει ένδειξη εγκυρότητας της εκτέλεσης της δοκιμασίας εκτός από την ένδειξη για θετικό ή αρνητικό.
1. Ο χρόνος έκδοσης του αποτελέσματος να μην ξεπερνά τα 20 λεπτά
2. Η συσκευασία (kit) να φέρει πιστοποιητικό CE-IVD τουλάχιστον για επαγγελματική χρήση, με βάση την οδηγία 98/79/EC
3. Να προσκομίζεται αποδεικτικό καταχώρησης του προϊόντος για κατ΄ εξαίρεση αυτοδιαγνωστική χρήση στην λίστα BfArM ή σε αντίστοιχη λίστα αρμόδιου φορέα άλλου κράτους ΕΕ και θα πρέπει να έχει τα ζητούμενα τεχνικά χαρακτηριστικά ευαισθησίας και ειδικότητας που προκύπτουν από μελέτες, όπως αυτές περιγράφονται στην παρούσα τεχνική προδιαγραφή.
4. Σε κάθε περίπτωση, θα πρέπει να προκύπτει σχετική ευαισθησία ≥ 80% και σχετική ειδικότητα ≥ 99 % σε σύγκριση με μοριακή (RT-PCR) μέθοδο αναφοράς, στην οποία χρησιμοποιήθηκαν τουλάχιστον 100 θετικά μέχρι τον 33ο κύκλο και 200 αρνητικά δείγματα κατ’ αντιστοιχία σε ανάλυση που διεξήχθη από φορέα της Ευρωπαϊκής Ένωσης. Ο φορέας που έχει διεξάγει την αξιολόγηση να βρίσκεται εντός ΕΕ και να έχει την τεχνική αρτιότητα αξιολόγησης των test (όπως νοσοκομείο, ερευνητικός φορέας, Πανεπιστήμιο).

|  |  |  |
| --- | --- | --- |
|  |  | Ο ΓΕΝΙΚΟΣ ΓΡΑΜΜΑΤΕΑΣ ΠΟΛΙΤΙΚΗΣ ΠΡΟΣΤΑΣΙΑΣΒΑΣΙΛΕΙΟΣ ΠΑΠΑΓΕΩΡΓΙΟΥ |

**ΠΑΡΑΡΤΗΜΑ Ζ΄**

**ΟΙΚΟΝΟΜΙΚΗ ΠΡΟΣΦΟΡΑ**

|  |  |  |  |
| --- | --- | --- | --- |
| **ΠΕΡΙΓΡΑΦΗ ΕΙΔΟΥΣ** | **ΤΙΜΗ ΤΕΜΑΧΙΟΥ****ΣΕ ΕΥΡΩ** | **ΠΟΣΟΤΗΤΑ****ΣΕ ΤΕΜΑΧΙΑ** | **ΣΥΝΟΛΙΚΗ ΑΞΙΑ****ΣΕ ΕΥΡΩ** |
| **προμήθεια ταχέων διαγνωστικών του κορωνοϊού SARS-CoV-2 τεστ με τη διαδικασία του self-testing**  | **…………**€ | ………………… | **(Ολογράφως και αριθμητικώς)****……………**€ |

**ΤΟΠΟΣ/ΗΜΕΡΟΜΗΝΙΑ**

 **Ο ΠΡΟΣΦΕΡΩΝ**

**(Υπογραφή-Σφραγίδα)**

|  |  |  |
| --- | --- | --- |
|  |  | Ο ΓΕΝΙΚΟΣ ΓΡΑΜΜΑΤΕΑΣ ΠΟΛΙΤΙΚΗΣ ΠΡΟΣΤΑΣΙΑΣΒΑΣΙΛΕΙΟΣ ΠΑΠΑΓΕΩΡΓΙΟΥ |

**ΠΑΡΑΡΤΗΜΑ Η΄**

**ΣΧΕΔΙΟ ΣΥΜΒΑΣΗΣ**

**Για την επείγουσα προμήθεια ………………….. (………………….) ταχέων διαγνωστικών του κορωνοϊού SARS-CoV-2 τεστ με τη διαδικασία του self-testing (αυτοελέγχου-αυτοδιάγνωσης), για την αντιμετώπιση των έκτακτων αναγκών που έχουν ανακύψει από την πανδημία του κορωνοϊού COVID-19, με κριτήριο κατακύρωσης την πλέον συμφέρουσα από οικονομική άποψη προσφορά βάσει τιμής.**

Στο Μαρούσι Αττικής, σήμερα την …-…-2021, μεταξύ των συμβαλλόμενων:

αφενός της Γενικής Γραμματείας Πολιτικής Προστασίας (Γ.Γ.Π.Π.), με έδρα το Μαρούσι, νόμιμα εκπροσωπούμενη από τον Γενικό Γραμματέα Πολιτικής Προστασίας, κ. Παπαγεωργίου Βασίλειο, οδός Λ. Κηφισίας 37-39, 7ος όροφος, βάσει της υπ' αριθ. 14253 οικ. Φ.109.1 Απόφασης «Μεταβίβαση της άσκησης αρμοδιοτήτων δημοσιολογιστικού χαρακτήρα για θέματα της Γενικής Γραμματείας Πολιτικής Προστασίας και του Πυροσβεστικού Σώματος σε υπηρεσιακά όργανα της Γενικής Γραμματείας Πολιτικής Προστασίας και του Πυροσβεστικού Σώματος (Β΄941/2020)», σε συνδυασμό με την παρ.7 του άρθρου 44 του ν.4662/2020 (Α΄27/2020)

και

αφετέρου της εταιρείας με την επωνυμία **«** **»** και τον διακριτικό

τίτλο με Α.Φ.Μ και Δ.Ο.Υ ,

που εδρεύει , οδός , όπως εκπροσωπείται νόμιμα για

την υπογραφή της παρούσας από τ , νόμιμο εκπρόσωπο της άνω εταιρείας,

η οποία θα αποκαλείται στο εξής χάριν συντομίας **Προμηθεύτρια,**

έχοντας υπόψη:

1. Την εισήγηση της Εθνικής Επιτροπής Προστασίας της Δημόσιας Υγείας έναντι του κορωνοϊού Covid-19 κατά την 198η / 19.03.2021 Συνεδρίασή της.
2. Την εισήγηση της Εθνικής Επιτροπής Προστασίας της Δημόσιας Υγείας έναντι του κορωνοϊού Covid-19 κατά την 200η / 22.03.2021 Συνεδρίασή της.
3. Την εισήγηση της Εθνικής Επιτροπής Προστασίας της Δημόσιας Υγείας έναντι του κορωνοϊού Covid-19 κατά την 201η / 24.03.2021 Συνεδρίασή της.
4. Το υπ’ αρ. 263/24.03.2021 έγγραφο του Αναπληρωτή Υπουργού Υγείας για την προμήθεια ταχέων διαγνωστικών τεστ με τη διαδικασία του self-testing.
5. Την εισήγηση της Εθνικής Επιτροπής Προστασίας της Δημόσιας Υγείας έναντι του κορωνοϊού Covid-19 κατά την 206η 07.04.2021 Συνεδρίασή της.
6. Την αριθ. πρωτ. 12039/08.04.2021 πρόσκληση της ΓΓΠΠ.
7. Την προσφορά του αναδόχου.
8. Την υπ’ αριθ. …../…-…-…. απόφαση κατακύρωσης.
9. Την υπ' αριθ……………Σύμφωνη Γνώμη του Ελεγκτικού Συνεδρίου.

Συμφωνήθηκαν, συνομολογήθηκαν και έγιναν αμοιβαία αποδεκτά τα ακόλουθα:

**ΑΡΘΡΟ 1**

**ΑΝΤΙΚΕΙΜΕΝΟ ΤΗΣ ΠΡΟΜΗΘΕΙΑΣ**

Με την παρούσα, η ΓΓΠΠ αναθέτει και η Προμηθεύτρια αναλαμβάνει, έναντι αμοιβής που αναφέρεται σε επόμενο άρθρο στην παρούσα, την υποχρέωση να παραδώσει τα παρακάτω είδη:

|  |  |  |  |
| --- | --- | --- | --- |
| **ΠΕΡΙΓΡΑΦΗ ΕΙΔΟΥΣ** | **ΤΙΜΗ ΤΕΜΑΧΙΟΥ****ΣΕ ΕΥΡΩ** | **ΠΟΣΟΤΗΤΑ****ΣΕ ΤΕΜΑΧΙΑ** | **ΣΥΝΟΛΙΚΗ ΑΞΙΑ****ΣΕ ΕΥΡΩ** |
| **προμήθεια ταχέων διαγνωστικών του κορωνοϊού SARS-CoV-2 τεστ με τη διαδικασία του self-testing**  | **…………**€ | ………………… | **(Ολογράφως και αριθμητικώς)****……………**€ |

**ΑΡΘΡΟ 2**

**ΤΟΠΟΣ ΚΑΙ ΧΡΟΝΟΣ ΠΑΡΑΔΟΣΗΣ ΤΩΝ ΥΠΟ ΠΡΟΜΗΘΕΙΑ ΕΙΔΩΝ**

**2.1.** Η παράδοση των ποσοτήτων των προς προμήθεια ειδών, θα πραγματοποιηθεί σε σημεία που θα υποδειχθούν στους αναδόχους στην Αττική και Θεσσαλονίκη.

**2.2.** Η παράδοση των υπό προμήθεια ειδών θα πραγματοποιηθεί το συντομότερο δυνατό και όχι αργότερα από τις δέκα (10) ημέρες από την υπογραφή της σύμβασης.

**2.3.** Λόγω του κατεπείγοντος, τα προσφερόμενα είδη πρέπει να είναι διαθέσιμα, ώστε να μπορούν να παραδοθούν εντός της ως άνω προθεσμίας. Οι συμβατικοί χρόνοι παράδοσης λόγω της κατεπείγουσας, έκτακτης ανάγκης κάλυψης της προστασίας της δημόσιας υγείας, δεν μπορεί να παρατείνονται, εκτός από περιπτώσεις ανωτέρας βίας.

**ΑΡΘΡΟ 3**

**ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΚΑΙ ΠΑΡΑΛΑΒΗΣ**

**3.1.** Η παραλαβή των υπό προμήθεια ειδών θα πραγματοποιηθεί από την αρμόδια Επιτροπή Παραλαβής και η οποία θα γνωστοποιηθεί στον Ανάδοχο.

**3.2.** Το άνω όργανο θα συντάξει τα σχετικά πρωτόκολλα οριστικής ποιοτικής και ποσοτικής παραλαβής μετά την ολοκλήρωση κάθε μίας παράδοσης.

**ΑΡΘΡΟ 4**

**ΤΙΜΗΜΑ - ΤΡΟΠΟΣ ΠΛΗΡΩΜΗΣ**

**4.1.** Το τίμημα της προμήθειας ανέρχεται στο συνολικό ποσό ευρώ που θα καταβληθεί από την ΓΓΠΠ στην Προμηθεύτρια.

**4.2.** Στην τιμή περιλαμβάνονται οι υπέρ τρίτων κρατήσεις, ως και οι νόμιμες κρατήσεις υπέρ Δημοσίου οι οποίες βαρύνουν τον Προμηθευτή, ήτοι 0,06% υπέρ Α.Ε.Π.Π συν 3,6% χαρτόσημο επί του ποσού της κράτησης και 0,07% υπέρ Ε.Α.Α.Δ.ΣΥ συν 3,6% χαρτόσημο επί του ποσού της κράτησης. Κατά την πληρωμή θα παρακρατηθεί και ο αναλογούν φόρος εισοδήματος.

**4.3.** Η Προμηθεύτρια αναλαμβάνει την εκτέλεση της σύμβασης θεωρώντας το συμβατικό τίμημα επαρκές, νόμιμο και εύλογο για την εκτέλεση του αντικειμένου της παρούσας. Στο τίμημα περιλαμβάνονται όλες οι ενδεχόμενες αμοιβές τρίτων καθώς και οι δαπάνες της Προμηθεύτριας για την εκτέλεση της προμήθειας, χωρίς καμία περαιτέρω επιβάρυνση της ΓΓΠΠ.

Στην αμοιβή της Προμηθεύτριας, περιλαμβάνονται οι υπέρ τρίτων νόμιμες κρατήσεις, ως και κάθε άλλη επιβάρυνση.

**Η πληρωμή της Προμηθεύτριας θα πραγματοποιηθεί εντός δύο μηνών μετά την ολοκλήρωση των παραδόσεων του υπό προμήθεια είδους, την οριστική ποιοτική και ποσοτική παραλαβή του προϊόντος και μετά την έκδοση του σχετικού τιμολογίου.**

**4.4.** Τα αναγκαία δικαιολογητικά πληρωμής που απαιτούνται για να ακολουθήσει η πληρωμή της Προμηθεύτριας είναι τα κάτωθι:

α) Τιμολόγιο του προμηθευτή.

β) Πρωτόκολλο οριστικής ποσοτικής και ποιοτικής παραλαβής της Επιτροπής Παρακολούθησης και Παραλαβής.

γ) Αποδεικτικό φορολογικής και ασφαλιστικής ενημερότητας.

**4.5.** Το τίμημα της παρούσας Σύμβασης (συνολικά και τιμή μονάδας), παραμένουν σταθερά και δεν υπόκεινται σε καμία αναθεώρηση ή αύξηση έως την συμβατική ημερομηνία ολοκλήρωσης της προμήθειας.

**ΑΡΘΡΟ 5**

**ΥΠΟΧΡΕΩΣΕΙΣ ΠΡΟΜΗΘΕΥΤΡΙΑΣ**

**5.1.** Η Προμηθεύτρια οφείλει να εκτελεί τις απορρέουσες από τη Σύμβαση υποχρεώσεις της με τη δέουσα προσοχή και επιμέλεια, σύμφωνα με τις αρχές της καλής πίστης και των συναλλακτικών ηθών.

**5.2.** Η Προμηθεύτρια υποχρεούται να προσκομίσει με την υπογραφή της παρούσας υπεύθυνη δήλωση του άρθρου 8 του ν. 1599/1986 (Α' 75) ή ηλεκτρονική υπεύθυνη δήλωση μέσω της Ενιαίας Ψηφιακής Πύλης της Δημόσιας Διοίκησης του άρθρου 52 του ν. 4635/2019 (Α' 167), που προβλέπεται στο εικοστό έβδομο άρθρο της από 20.3.2020 Πράξης Νομοθετικού Περιεχομένου (Α' 68), όπως αυτή κυρώθηκε με το άρθρο 1 του ν. 4683/2020 (Α' 83) με την οποία θα αναλαμβάνει να προμηθεύσει προσηκόντως και σύμφωνα με τις προδιαγραφές της πρόσκλησης ενδιαφέροντος το αντικείμενο της παρούσας σύμβασης.

**5.3.** Η Προμηθεύτρια δηλώνει ανεπιφύλακτα ότι αποδέχεται όλους τους όρους και τις συμφωνίες που αναφέρονται στην παρούσα σύμβαση, οι οποίοι όροι και συμφωνίες συμφωνούνται όλοι ως ουσιώδεις.

**ΑΡΘΡΟ 6**

**ΔΙΑΡΚΕΙΑ ΚΑΙ ΕΚΤΕΛΕΣΗ ΤΗΣ ΣΥΜΒΑΣΗΣ**

**6.1.**  Η διάρκεια της σύμβασης ορίζεται από την υπογραφή της έως και την 31-05-2021.

**6.2.** Η σύμβαση θεωρείται ότι έχει εκτελεσθεί όταν παραδοθεί οριστικά και εμπρόθεσμα το σύνολο των υπό προμήθεια ειδών, πραγματοποιηθεί η οριστική ποιοτική και ποσοτική παραλαβή αυτών, αποπληρωθεί το συμβατικό τίμημα και εκπληρωθούν οι τυχόν λοιπές συμβατικές υποχρεώσεις από τα συμβαλλόμενα μέρη. Από την επέλευση των ανωτέρω η σύμβαση λύεται αυτοδικαίως χωρίς άλλες διατυπώσεις.

**ΑΡΘΡΟ 7**

**ΔΙΚΑΙΩΜΑ ΠΡΟΑΙΡΕΣΗΣ**

**7.1.** Η Αναθέτουσα Αρχή δύναται να ασκήσει το δικαίωμα προαίρεσης (τροποποίηση της αρχικής σύμβασης κατά τη διάρκειά της σύμφωνα με την περ. α της παρ. 1 του άρθρου 132 του ν. 4412/2016) για την προμήθεια επιπλέον τεμαχίων ταχέων διαγνωστικών του κορωνοϊού SARS-CoV-2 τεστ με τη διαδικασία του self-testing (αυτοελέγχου-αυτοδιάγνωσης), στον ανάδοχο της αρχικής σύμβασης, με τις ίδιες τεχνικές προδιαγραφές, τον ίδιο χρόνο παράδοσης και στην ποσότητα και την τιμή που του έχει ανατεθεί η αρχική σύμβαση, στο πλαίσιο της εν λόγω πρόσκλησης ενδιαφέροντος.

**7.2.** Σημειώνεται ότι το δικαίωμα προαίρεσης ενεργοποιείται δυνητικά και εντός του χρόνου εκτέλεσης της σύμβασης, με κοινοποίηση σχετικής απόφασης της Αναθέτουσας Αρχής, κατόπιν γνωμοδότησης της αρμόδιας Επιτροπής.

**ΑΡΘΡΟ 8**

**ΕΚΧΩΡΗΣΕΙΣ - ΜΕΤΑΒΙΒΑΣΕΙΣ**

Η Προμηθεύτρια δεν δικαιούται να μεταβιβάσει ή εκχωρήσει την απαίτηση της Σύμβαση ή μέρος αυτής χωρίς την έγγραφη συναίνεση της ΓΓΠΠ.

**ΑΡΘΡΟ 9**

**ΕΓΓΥΗΤΙΚΗ ΚΑΛΗΣ ΕΚΤΕΛΕΣΗΣ**

Για την καλή εκτέλεση των όρων της παρούσας σύμβασης η Προμηθεύτρια κατέθεσε στην ΓΓΠΠ την υπ' αριθ. Εγγυητική Επιστολή Καλής Εκτέλεσης, της ΤΡΑΠΕΖΑΣ ποσού ………………………..

Η εγγύηση αυτή έχει θέση ποινικής ρήτρας και επιστρέφεται στην Προμηθεύτρια μετά τη λήξη της ισχύος της σύμβασης και την πλήρη και κανονική εκπλήρωση όλων των όρων της σύμβασης.

**ΑΡΘΡΟ 10**

**ΤΡΟΠΟΠΟΙΗΣΗ ΣΥΜΒΑΣΗΣ**

**10.1.** Συμφωνείται ότι οποιαδήποτε, τυχόν, τροποποίηση των όρων της παρούσας Σύμβασης θα γίνεται μόνο έπειτα από γραπτή συμφωνία των συμβαλλομένων μερών.

**10.2.** Η σύμβαση μπορεί να τροποποιηθεί κατά τη διάρκειά της, χωρίς να απαιτείται νέα διαδικασία σύναψης στην περίπτωση ενεργοποίησης του δικαιώματος προαίρεσης και σύμφωνα με τους ειδικότερους όρους και τις προϋποθέσεις του άρθρου 132 του ν. 4412/2016, κατόπιν γνωμοδότησης του αρμοδίου οργάνου της Αναθέτουσας Αρχής.

**ΑΡΘΡΟ 11**

**ΕΠΙΛΥΣΗ ΔΙΑΦΟΡΩΝ - ΕΦΑΡΜΟΣΤΕΟ ΔΙΚΑΙΟ**

**11.1.** Σε περίπτωση διαφορών, που ενδεχομένως προκύψουν σχετικά με την ερμηνεία ή την εκτέλεση ή την εφαρμογή της Σύμβασης ή εξ αφορμής της, η ΓΓΠΠ και η δεύτερη συμβαλλόμενη καταβάλλουν κάθε προσπάθεια για τη φιλική επίλυσή τους, σύμφωνα με τους κανόνες της καλής πίστης και των χρηστών συναλλακτικών ηθών.

**11.2.** Σε περίπτωση αδυναμίας εξεύρεσης κοινά αποδεκτής λύσης αποκλειστικά αρμόδια είναι τα Ελληνικά Δικαστήρια και δη αυτά των Αθηνών, εφαρμοστέο δε δίκαιο είναι πάντοτε το ελληνικό δίκαιο.

Αφού συντάχθηκε η παρούσα σύμβαση, διαβάσθηκε και έγινε αποδεκτό και από τα δύο μέρη το περιεχόμενό της, μονογράφεται σε όλες τις σελίδες της και υπογράφεται νόμιμα και από τους δύο συμβαλλομένους σε τρία (03) όμοια πρωτότυπα αντίτυπα, από τα οποία τα δύο (02) αντίτυπα δόθηκαν στην ΓΓΠΠ, το δε άλλο δόθηκε στην Προμηθεύτρια.

**ΟΙ ΣΥΜΒΑΛΛΟΜΕΝΟΙ**

|  |  |  |
| --- | --- | --- |
| **ΓΙΑ ΤΗΝ ΕΤΑΙΡΕΙΑ****Ο ΝΟΜΙΜΟΣ ΕΚΠΡΟΣΩΠΟΣ****……………………………** |  | **Ο ΓΕΝΙΚΟΣ ΓΡΑΜΜΑΤΕΑΣ** **ΠΟΛΙΤΙΚΗΣ ΠΡΟΣΤΑΣΙΑΣ****ΒΑΣΙΛΕΙΟΣ ΠΑΠΑΓΕΩΡΓΙΟΥ** |

|  |  |  |
| --- | --- | --- |
|  |  | Ο ΓΕΝΙΚΟΣ ΓΡΑΜΜΑΤΕΑΣ ΠΟΛΙΤΙΚΗΣ ΠΡΟΣΤΑΣΙΑΣΒΑΣΙΛΕΙΟΣ ΠΑΠΑΓΕΩΡΓΙΟΥ |